ત્વચાને સાફ કરવાની સાથે-સાથે ત્વચાના મૃતકોષોને ઘસીને દૂર કરવા પણ એટલુ જ જરૂરી છે. મૃતકોષોને દૂર કરવા માટે બજારમાં અનેક જાતના સ્ક્રબ્સ અને એકસફોલિએટર્સ મળી રહે છે. જો બજારની વસ્તુઓનો ઉપયોગ ન કરવો હોય તો ઘરે મૂળા અને કાકડી જેવા શાકનો ગર, ઓટ્સની પેસ્ટ લગાવી શકો છો. આ સિવાય ચણાના લોટમાં દૂધ અને લીંબુનો રસ નાખી પેસ્ટ બનાવી ત્વચા પર લગાવવુ. એક્સફોલિએશનની પ્રક્રિયા એવી છે કે જે તમે વધુ સમય પણ ન કરી શકો. જ્યાં પ્રદૂષણ વધુ હોય એવા શહેરમાં તમે રહેતા હોવ તો અઠવાડિયામાં બેથી ત્રણ વાર કરવુ અને જો ઓછુ પ્રદૂષણ હોય એવા શહેરમાં રહેતા હોવ તો અઠવાડિયામાં એકવાર કરવુ. યંગસ્ટર્સને એક્સફોલિએશનની વધુ જરૂર પડે છે. કારણ કે ટીનેજમાં હોર્મોન્સમાં પરિવર્તન થતુ રહે છે જેના કારણે તેની સીધી અસર ત્વચા પર થાય છે. જો કે મોટા થયા બાદ હોર્મોન્સ સ્થાઇ થઇ જવાના કારણે એક્સફોલિએશનની વધુ જરૂર પડતી નથી. તમારી ત્વચા પર એક્સફોલિએશનનું પ્રમાણ બરાબર હશે તો ત્વચા સોફ્ટ લાગશે અને ઓછું હશે તો ત્વચા ખરબચડી લાગશે. આંખની આજુબાજુની ત્વચા પર બળતરા જેવુ પણ થોડુ થશે.